**Zápisnica**

**zo zasadnutia komisie pre cestovný ruch, regionálny rozvoj, služby a technickú činnosť mesta napísaná dňa 21.09.2021**

Komisia pre cestovný ruch, regionálny rozvoj, služby a technickú činnosť v meste ( ďalej len ako „komisia“) začala svoju zasadanie dňa 29.09.2021 o 16:15 hod. v zasadačke Mestského úradu Námestovo. Predseda komisie Ing. Peter Kolada privítal členov komisie a konštatoval ,že komisia sa zišla v počte 7 členov a je v zmysle článku 8 ods. 2 Rokovacieho poriadku komisií mestského zastupiteľstva v Námestove (ďalej len ako „rokovací poriadok“) spôsobilá rokovať.

**Prítomní:** Ing. Peter Kolada, Rastislav Žulko, Ing. Arch. Danica Hollá, Marek Kapičák Marianna Čajková, , Martin Florek, Milan Šurin

**Neprítomní, ospravedlnení:** Tomáš Dibdiak, Jana Rusnáková

**K bodu 1 – Otvorenie zasadnutia, privítanie a schválenie programu**

Predseda oboznámil členov komisie o programe zasadnutia komisie uvedenom v pozvánke zo dňa 14.09.2021 a zároveň dal členom komisie v zmysle článku 8 ods. 3 rokovacieho poriadku možnosť program doplniť, zmeniť resp. pripomienkovať. Program ostal nezmenení v nasledovnom znení:

1. Otvorenie, privítanie, schválenie programu
2. Kontrola plnenia uznesení/ predkladá P.Kolada /
3. Dodatok č 1 k VZN č. 1/2021/ predkladá P.Kolada /
4. Podnety členov komisie k návrhu rozpočtu na rok 2022 / predkladá P.Kolada /
5. Diskusia
6. Rôzne
7. Záver

Hlasovanie členov komisie o navrhovanom programe: za - 0 proti – 6, zdržal sa – 1

Komisia pokračovala v rokovaní v zmenenom programe, a to bod 2 a 3 sa vymenili nasledovne.

1. Otvorenie, privítanie, schválenie programu
2. Dodatok č 1 k VZN č. 1/2021/ predkladá P.Kolada /
3. Kontrola plnenia uznesení/ predkladá P.Kolada /
4. Podnety členov komisie k návrhu rozpočtu na rok 2022 / predkladá P.Kolada /
5. Diskusia
6. Rôzne
7. Záver

**K bodu 2 - Dodatok č 1 k VZN č. 1/2021/ predkladá P.Kolada /**

**P. Kolada**

Stručne zhrniem, prečo obmedziť prevádzkové hodiny do 01:00 hod nad ránom. Narušovanie verejného poriadku, rušenie nočného pokoja, nedodržanie času prevádzky ... Pán Hajdučík je hlavným iniciátorom obmedzenia prevádzkových hodín. Je potrebné sa definitívne rozhodnúť či sa lokalita nábrežia stane výkladnou skriňou pre naše deti, rodiny, dôchodcov alebo bude plná nerestí. Preto Vás vyzývam aby ste sa k tomu členovia komisii vyjadrili

**Ing. Arch. Hollá**

Poprosím pána Žulku, ako zástupcu podnikateľov aby nám aspoň tak stručne opísal danú situáciu na nábreží. A poskytol nám iný uhol pohľadu na vzniknutú situáciu

**R.Žulko**

My sme zo združenia OZ Oravská priehrada prichystali dosť rozsiahly článok. V princípe ide o to, že občianske združenie podnikateľov nesúhlasí zo zmenou VZN, nakoľko sa to má meniť bez zúčastnených strán. Bol tu festival , ktorý nebol na 100% prekrytý ani zo strany mesta ani zo strany podnikateľa a tak vznikol kameň úrazu. Kvôli jednému festivalu nie je potrebné rušiť VZN, treba sa na to spoločne pozrieť aj zo strany mesta aj zo strany podnikateľa, aby na nábreží bol poriadok, aby sa turisti cítili bezpečne. Problém sa nevyrieši, keď sa prevádzky zavrú o 01:00 hod. Prenesie sa to do domácnosti, bytov a pod. Navrhujem takú iniciatívu, aby sa zlepšoval život obyvateľov aj život podnikateľov v našom meste spoločne a tak vybudovať kvalitný cestovný ruch. Je na našom úsilí aby mesto rástlo v cestovnom ruchu.

**Ing.Arch Hollá**

Dané VZN sa precízne pripravovalo. Snažili sme sa nájsť kompromis. Podarilo sa nám vlastne mesto rozdeliť na dve zóny. Náš tiež prekvapila tak rýchla spätná väzba, keď len VZN začalo platiť. Som za to, aby sa najskôr výsledok ukázal v praxi. Neviem ešte ako zahlasujem. Je potrebné aby sa pravidla či už osvedčili alebo vyvrátili a až potom sa robil záver o VZN. Mám tam k tomu určité výhrady, ktoré boli vytrhnuté s kontextu a ja s tým nesúhlasím. Vítam iniciatívu, že sa podnikatelia dávajú dokopy a komunikujú navzájom. Môj názor je, ak sa nastavia pravidla majú platiť rovnako pre všetkých podnikateľov.

**M.Šurin**

Vieme nie ako preukázať číslami ,koľko bolo priestupkov? Tak to mi to príde nezmyselné rušiť čo ešte ani poriadne neplatí.

**Ing. Arch. Hollá**

Áno, vyzvali sme pána Hajdučíka aby nám dal k tomu podklady, koľko bolo zásahov, koľko bolo priestupkov. Či boli udelene pokuty a či boli zaplatené. Stretli sme sa na komisii s viacerými názormi, chcela by som poukazovať na to, že ste schopný a chcete hľadať spoločne riešenia pre naše mesto. Lebo to je dlhodobý problém

**R. Žulko**

Áno rozumiem Vám, v každom prípade je potrebné nájsť spoločne body. Je dôležité dodržiavať pravidlá a tak zveľaďovať naše mesto pre všetkých obyvateľov a aj turistov.

**M.Florek**

Je potrebné určiť určité pravidlá, nakoľko naši obyvatelia, ktorý idú v nedeľu ráno na prechádzku okolo priehrady majú dosť nepríjemný zážitok. Dokonca stalo sa mi, že bol neporiadok ešte aj poobede. Avšak je potrebné aj zo strany podnikateľov mať snahu urobiť si poriadok po akcií a preto je potrebné mať prísne pravidlá.

**R. Žulko**

Už dávnejšie sme chceli určiť si pravidlá, ako napr. určenie decibelov a pod. avšak niekde to zamrzlo a nastal tu ďalší problém. Preto to poďme riešiť spoločne ako jeden celok.

**M.Šurin**

Chýbajú nám údaje čísla, nevieme sa správne oprieť či je to len jeden festival alebo je to komplexne za všetky podniky, každý víkend.

**Uznesenie:** Komisia pre cestovný ruch, regionálny rozvoj, služby a technickú činnosť v meste neodporúča schváliť VZN č.1/2021

Za 6, Proti 0, Zdržal sa 1

**K bodu 3 - Kontrola plnenia uznesení/ predkladá P.Kolada /**

**P.Kolada**

V e-maily ste dostali tabuľku plnenia uznesenia. V skratke si spoločne prejdeme uznesenia či boli alebo neboli splnené a ktoré sú v štádiu schvaľovania.

**K bodu - Podnety členov komisie k návrhu rozpočtu na rok 2022 / predkladá P.Kolada /**

**P.Kolada**

Poprosím Vás poďme sa spoločne pozrieť čo by sme pre naše mesto mohli ešte urobiť v roku 2022 keďže sa jedna o posledný rok nášho pôsobenia vo volebnom období ,príjimam akékoľvek návrhy, nápady..... Mňa oslovili uzavreté kontajnerové stojiská cca pre 4 lokality.

Tiež by som sa chcel vyjadriť k nabíjačkám na elektromobily, doba ide rýchlo dopredu a je potrebné sa na to pripraviť. Bolo by vhodné pripraviť koncepciu elektromobility.

**M. Kapičák**

Návrh nie je zlý. Elektromobilita je tu už zajtra. Toto už ide mimo nás, nedokážeme určiť miesto, kde bude osadená elektronabíjačka. Za tým je tak silná ekonomika, a my nedokážeme ovplyvniť ani prípravu ani inštaláciu.

**R. Žulko**

Navrhujem podporu OZ Oravská priehrada. Podpora cestovného ruchu.

**M. Kapičák**

Alokovanie finančných prostriedkov na marketingové účely. Myslieť tak na stratégiu komunikácie mesta.

**K bodu 5 – Diskusia**

**K bodu 6 – Rôzne**

**K bodu 7 – Záver**

Na záver predseda komisie poďakoval všetkým členom za účasť na komisii a zasadnutie komisie ukončil